
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 232 
Τροποποίηση και συμπλήρωση διατάξεων που ρυθμίζουν θέματα 
σχολείων δευτεροβάθμιας εκπαίδευσης. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

«) Τις διατάξεις της παραγράφου 11 του άρθρου 5, της παρα¬ 
γράφου 9 του άρθρου 8, της παραγράφου 8 του άρθρου 9 και της 
παραγράφου 6 του άρθρου 32 του νόμου 1566/85 «Δομή και 
λειτουργία της πρωτοβάθμιας και δευτεροβάθμιας εκπαίδευσης 
*αι άλλες διατάξεις» (ΦΕΚ 167/Α) καθώς και τις διατάξεις του 
εδαφίου β της παραγράφου 2 του άρθρου 22 του νόμου 1476/84 
«Διορισμός σε μόνιμες θέσεις του προσωπικού με σχέση εργασίας 
ιδιωτικού δικαίου του Δημοσίου, των Ν.Π.Δ.Δ., των Ο.Τ.Α. και 
«λλες διατάξεις» (ΦΕΚ 136/Α'). 

β) Τη γνώμη του Παιδαγωγικού Ινστιτούτου, που διατυπώ¬ 
θηκε στην 23/1988 πράξη του, σύμφωνα με τις διατάξεις της 
παραγράφου 2 του άρθρου 24 του νόμου 1566/85, 
ϊ) Τη 281/1988 γνωμοδότηση του Συμβουλίου της Επικρα- 
τε ιας, με πρόταση του Υπουργού Εθνικής Παιδείας και θρησκευ¬ 
μάτων, αποφασίζουμε: 


\ Άρθρο 1 

1 · Κατά τις γραπτές απολυτήριες εξετάσεις, οι μαθητές της τε- 
ευταίας τάξης γενικού, κλασικού και τεχνικού - επαγγελματικού 
°κείου που έχουν επιλέξει δέσμη μαθημάτων γενικής αξιολόγη- 
0Τ 1 ς ε ?'τάζονται ως ακολούθως: 

α ) Σ όλα τα μαθήματα Γενικής Παιδείας, (εκτός του μαθήμα- 
γΓ* *** Γλώσσας *® 1 της Χημείας ως μαθήματος Γενικής 
«ιδείας των τεχνικών - επαγγελματικών λυκείων) στα μαθή- 
μ^τα Γενικής Ωφελιμότητας, στην Πολιτική Οικονομία, στην 
°ινωνιολογία της 4ης δέσμης, στην Ιστορία της 3ης και 4ης δέ¬ 


σμης και στη Βιολογία - Ανθρωπολογία της 2ης δέσμης, σύμ¬ 
φωνα με τις διατάξεις του εδαφίου ΙΑ του άρθρου 3 του Π.Δ. 
508/77 (ΦΕΚ 161/Α). 

β) Στη Νεοελληνική Γλώσσα και Γραμματεία, σύμφωνα με τις 
διατάξεις της παραγράφου 2 του άρθρου 1 του Π.Δ. 427/86 
(ΦΕΚ 201/Α). 

γ) Στα Μαθηματικά της 1ης, 2ης και 4ης δέσμης σύμφωνα με 
τις διατάξεις του εδαφίου Δ, του άρθρου 3 του Π.Δ. 508/77. 

δ) Στη Φυσική και Χημεία της 1ης και 2ης δέσμης και στη 
Χημεία ως μάθημα Γενικής Παιδείας των μαθητών των Τεχνι¬ 
κών - Επαγγελματικών λυκείων που έχουν επιλέξει δέσμη μαθη¬ 
μάτων γενικής αξιολόγησης, σύμφωνα με τις διατάξεις του εδα¬ 
φίου Ζ του άρθρου 3 του Π.Δ. 508/77. 

ε) Στην Αρχαία Ελληνική Γλώσσα και Γραμματεία της 3ης 
δέσμης σύμφωνα με τις διατάξεις της παραγρ. 2 του άρθρου 2 
του Π.Δ. 133/83 (ΦΕΚ 59/Α). 

στ) Στα Λατινικά της 3ης δέσμης σύμφωνα με τις διατάξεις 
του εδαφίου ΣΤ του άρθρου 3 του Π.Δ. 508/77, με την παρατή¬ 
ρηση ότι το κείμενο αναγράφεται στον πίνακα ή δίνεται φωτοτυ- 
πημένο και δεν υπαγορεύεται. 

ζ) Στην Ξένη Γλώσσα, σύμφωνα με τις διατάξεις της παραγρά¬ 
φου 1 του άρθρου 3 του Π.Δ. 452/81 (ΦΕΚ 124/Α). 

2. Η εξεταστέα ύλη στα παραπάνω μαθήματα ορίζεται σύμ¬ 
φωνα με τις διατάξεις του άρθρου 4 του Π.Δ. 508/77. 

Άρθρο 2 

1. Οι γραπτές προαγωγικές και απολυτήριες εξετάσεις στα ιδι¬ 
ωτικά λύκεια (γενικά και τεχνικά - επαγγελματικά) διεξάγονται 
σε όλα τα μαθήματα από Επιτροπές που ορίζονται σύμφωνα με 
τις ισχύουσες διατάξεις. 

2. Σε ιδιωτικά λύκεια με αριθμό μαθητών πέραν των τετρακο- 
σίων (400) είναι δυνατό κατά τις προαγωγικές και απολυτήριες 
εξετάσεις να συγκροτούνται περισσότερες της μιας Επιτροπές. 

Άρθρο 3 

1. Από το πρώτο εδάφιο της παραγράφου 1 του άρθρου 5 του 
Π.Δ. 123/87 (ΦΕΚ 68/Α) διαγράφεται η φράση «(εκτός των 
δοκιμίων των μαθημάτων που εξετάζονται στις Γενικές εξετά¬ 
σεις)». 

2. Στο τέλος του 2ου εδαφίου της παραγράφου 1 του άρθρου 5 
του Π.Δ. 123/87 (ΦΕΚ 68/Α) η φράση «Με την ίδια απόφαση ο 
Προϊστάμενος της Δ/νσης ή του Γραφείου Δ.Ε. ορίζει και τον 
Πρόεδρο της παραπάνω επιτροπής» αντικαθίσταται με τη φράση: 
«Με την ίδια απόφαση ο Προϊστάμενος της Δ/νσης ή του Γ ρα¬ 
φείου Δ.Ε. ορίζει ως Πρόεδρο της παραπάνω Επιτροπής τον 

εαυτό του ή έναν από τους Προϊσταμένους των τμημάτων εκπαι¬ 
δευτικών θεμάτων (γενικής ή τεχνικής - επαγγελματικής κατεύ¬ 
θυνσης), ή ένα από τα μέλη της Επιτροπής. Σε περίπτωση όμως 
που ο αριθμός των προς αναβαθμολόγηση γραπτών είναι πάνω 
από διακόσια (200), ορίζει ως μέλος της επιτροπής έναν από τους 
Προϊσταμένους των τμημάτων εκπαιδευτικών θεμάτων (γενικής 
ή τεχνικής - επαγγελματικής κατεύθυνσης) ή τον Προϊστάμενο 
της γραμματείας, ο οποίος θα εκτελεί χρέη γραμματέα της επι¬ 
τροπής». 

3. Στο τέλος του 2ου εδαφίου της παραγράφου 4 του άρθρου 5 
του Π.Δ. 123/87 προστίθεται φράση που έχει ως εξής: «Η επι¬ 
τροπή αυτή συγκροτείται με απόφαση του οικείου Προϊσταμένου 
της Δ/νσης Δ.Ε. και πρόεδρός της ορίζεται ο σχολικός σύμβουλος 
που έχει τη μεγαλύτερη συνολική υπηρεσία στο δημόσιο. Σε περί¬ 
πτωση που ο αριθμός των προς αναβαθμολόγηση γραπτών είναι 
πάνω από διακόσια (200) ορίζεται γραμματέας της επιτροπής 
όπως προβλέπεται από το εδάφιο 2 της παραγράφου 1 αυτού του 
άρθρου». 

Άρθρο 4 

1. Εξαιρετικά και μόνο για το σχολικό έτος 1987-88 κατά την 
εξαγωγή του απολυτηρίου αποτελέσματος και κατά τον υπολογι¬ 
σμό του γενικού βαθμού απόλυσης δε λαμβάνεται υπόψη ο βαθ¬ 
μός της ξένης γλώσσας των μαθητών της τελευταίας τάξης λυ¬ 
κείου, οι οποίοι κατά τα δύο προηγούμενα έτη φοίτησής τους θε¬ 
ωρήθηκαν αδίδακτοι στην ξένη γλώσσα, σύμφωνα με τις κείμενες 
διατάξεις, εκτός εάν οι κηδεμόνες τους ή οι ίδιοι, εφόσον είναι ενή¬ 
λικες, καταθέσουν στο λύκειο φοίτησής τους, το αργότερο μέχρι 
την ημερομηνία λήξης των μαθημάτων, σχετική δήλωση ότι επι¬ 
θυμούν να υπολογισθεί ο βαθμός τους στην ξένη γλώσσα. 

2. Εξαιρετικά και μόνο για το σχολικό έτος 1987 - 88, κατά 
την εξαγωγή του προαγωγικού ή απολυτηρίου αποτελέσματος 
και κατά τον υπολογισμό του γενικού βαθμού προαγωγής ή από¬ 
λυσης, δε λαμβάνεται υπόψη ο βαθμός μαθημάτων ξένης ορολο¬ 
γίας (τα οποία διδάσκονται επιπλέον της ξένης γλώσσας) των μα¬ 
θητών της Ρ τάξης των εσπερινών τεχνικών - επαγγελματικών 
λυκείων και της τελευταίας τάξης των ημερησίων τεχνικών - 
επαγγελματικών λυκείων, οι οποίοι κατά το ένα ή δύο προηγού¬ 
μενα έτη φοίτησής τους θεωρήθηκαν «αδίδακτοι» στην ξένη 
γλώσσα, σύμφωνα με τις κείμενες διατάξεις, εκτός εάν οι κηδεμό¬ 
νες τους ή οι ίδιοι, εφόσον είναι ενήλικες, καταθέσουν στο λύκειο 
φοίτησής τους, το αργότερο μέχρι την ημερομηνία λήξης των μα¬ 
θημάτων, σχετική δήλωση ότι επιθυμούν να υπολογιστεί ο βαθ¬ 
μός τους στα μαθήματα ξένης ορολογίας. 

3. Σε περίππτωση καθυστερήσεως της ενάρξεως διδασκαλίας 
των μαθημάτων ή σε περίπτωση κατά την οποία τα σχολεία Δ.Ε. 
δεν λειτουργήσουν για οποιονδήποτε λόγο περισσότερο από δέκα 
(10) ημέρες το χρόνο μπορεί να παρατείνεται αντίστοιχα το διδα¬ 
κτικό έτος. 

Η πράξη της παρατάσεως σε κάθε περίπτωση γίνεται με από¬ 
φαση του Υπουργού Εθνικής Παιδείας και θρησκευμάτων. 

Στον Υπουργό Εθνικής Παιδείας και θρησκευμάτων αναθέ¬ 
τουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 19 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΑΜΤΟΝ 

•ΑΠΟΣΤΟΛΟΣ ΚΑΚΛΑΜΑΝΗΣ 

Τροποποίηση και συμπλήρωση του Π.Δ. 85/1986 «Γενικές εξε¬ 
τάσεις ειδικών μαθημάτων» ΦΕΚ 31/τ.Α'. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 του άρθρου 3 του Ν. 
1771/1988. 

2. Την κοινή απόφαση Η/1022/1987 του Πρωθυπουργού 
και του Υπουργού Εθνικής Παιδείας και θρησκευμάτων «Αρμο¬ 
διότητες Υφυπουργών ΥΠ.Ε.Π.Θ.» (Φ.Ε.Κ. 84/Β’). 

3. Την αριθμ. 311/1988 γνωμοδότηση του Συμβουλίου της 
Επικράτειας, με πρόταση του Υφυπουργού Εθνικής Παιδείας και 
θρησκευμάτων, αποφασίζουμε: 

Άρθρο 1 

Η παράγραφος 1 του άρθρου 4 του Π.Δ. 85/1986 αντικαθί¬ 
σταται ως εξής: 

«1. Τα ειδικά μαθήματα εξετάζονται σε εξεταστικά κέντρα της 
Αθήνας και της Θεσσαλονίκης, που χρησιμοποιούνται για τις γε¬ 
νικές εξετάσεις μαθημάτων γενικής αξιολόγησης, σύμφωνα με 
τις διατάξεις που ισχύουν κάθε φορά για τις εξετάσεις αυτές. Στη 
Θεσσαλονίκη εξετάζονται οι υποψήφιοι που έκαναν αίτηση σε λύ¬ 
κεια της Μακεδονίας, της Θράκης και της Θεσσαλίας. Όλοι οι 
άλλοι υποψήφιοι εξετάζονται σε εξεταστικά κέντρα της Αθήνας. Η 
κατανομή των υποψηφίων σε εξεταστικά κέντρα της Αθήνας και 
της Θεσσαλονίκης γίνεται με σχετική ανακοίνωση της αρμόδιας 
υπηρεσίας του Υπουργείου Εθνικής Παιδείας και θρησκευμάτων 
(ΥΠ.Ε.Π.Θ.). Η εξέταση του ειδικού μαθήματος της υπαγόρευ¬ 
σης μουσικού κειμένου (0Ι0ΤΕΕ) μπορεί να γίνεται και σε διδα¬ 
κτήρια που δεν έχουν οριστεί ως εξεταστικά κέντρα γενικών εξε¬ 
τάσεων. Με απόφαση του οικείου προϊσταμένου της δ/νσης ή του 
γραφείου δευτεροβάθμιας εκπαίδευσης (Δ.Ε.) στην επιτροπή 
κάθε εξεταστικού κέντρου για το μάθημα αυτό παρευρίσκεται ως 
ειδικός επόπτης των εξετάσεων σχολικός σύμβουλος ή καθηγη¬ 
τής Δ.Ε. με βαθμό α’ κλάδου Π.Ε. 16. Με όμοια απόφαση ορίζο¬ 
νται καθηγητές Δ.Ε. με βαθμό α’ ή β’ κλάδου Π.Ε. 16 για την 
εκτέλεση των μουσικών κειμένων στο πιάνο. Για την εκτέλεση 
των μουσικών κειμένων μπορεί να χρησιμοποιηθούν και καθηγη¬ 
τές θεωρητικών μαθημάτων του Κρατικού Ωδείου Θεσσαλονί¬ 
κης». 

Άρθρο 2 

Στο τέλος της παραγράφου 1 του άρθρου 5 του ίδιου Π.Δ/τος 
προστίθενται τα εξής εδάφια: 

«Με απόφαση της Κεντρικής Επιτροπής Ειδικών Μαθημάτων 
(Κ.Ε.Ε.Μ.) μπορεί να παρατείνεται κατά περίπτωση και μόνο για 
την κατηγορία αυτή των υποψηφίων, η διάρκεια εξέτασής τους 
πέραν της καθοριζόμενης από το πρόγραμμα των εξετάσεων 
διάρκειας για κάθε εξεταζόμενο μάθημα. Κατά την εξέταση των 
φυσικώς αδυνάτων παρευρίσκεται σχολίατρος ή άλλος γιατρός 
του Δημοσίου ή οποιοσδήποτε άλλος γιατρός, που ορίζεται με 
απόφαση του Υπουργού Εθνικής Παιδείας και θρησκευμάτων, 
για την αντιμετώπιση οποιασδήποτε έκτακτης ανάγκης των εξε- 
ταζομένων». 

Άρθρο 3 

Η παράγραφος 4 του άρθρου 6 του παραπάνω Π.Δ/τος κα- 
ταργείται, η δε παράγραφος 5 του ίδιου άρθρου παίρνει τον 
αριθμό 4. 

Στον Υφυπουργό Εθνικής Παιδείας και θρησκευμάτων αναθέ- 

τουμε τη δημοσίευση και εκτέλεση του παρόντος Προεδρικού Δια¬ 
τάγματος. 

Αθήνα, 19 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΙΑΝΝΗΣ ΚΩΝΣΤΑΝΤΙΝΙΔΗΣ 

-♦- 

, _ (3) 

Σύσταση και Οργάνωση Γενικής Γραμματείας Εξωτερικού 
Εμπορίου. 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 26 παρ. 1, του άρθρου 27 παρ. 3, 
του άρθρου 30, παρ. 9 του Νόμου 1558/85 «Κυβέρνηση και Κυ¬ 
βερνητικά Όργανα» (ΦΕΚ 137τ.Α/20.7.85) και του άρθρου 22 
παρ. 1 του Νόμου 1735/87 «Προσλήψεις στο Δημόσιο Τομέα, 
Κοινωνικός Έλεγχος στη δημόσια διοίκηση, πολιτικά δικαιώ¬ 
ματα και άλλες διατάξεις» (ΦΕΚ 195/11.11.87 τ.Α). 

2. Τη γνωμοδότηση του Συμβουλίου της Επικράτειας με 
αριθμό 295/88, μετά από πρόταση του Πρωθυπουργού και των 
Υπουργών Προεδρίας της Κυβέρνησης και Εμπορίου, αποφασί¬ 
ζουμε: 

Άρθρο 1 

Στο Υπουργείο Εμπορίου συνιστάται Γενική Γραμματεία Εξω¬ 
τερικού Εμπορίου, ως αυτοτελής δημόσια υπηρεσία με τις ακό¬ 
λουθες αρμοδιότητες: 

α) Τις αρμοδιότητες των Διευθύνσεων και Τμημάτων όπως 
αυτές αναφέρονται στο άρθρο 1 παρ. 2 της κοινής απόφασης των 


Υπουργών Προεδρίας της Κυβέρνησης, Οικονομικών και Εμπο¬ 
ρίου Β3-1088/ 

23.12.1985 «Συγκρότηση σε ενιαίο διοικητικό τομέα των Δ/ 
νσεων Εξωτερικού Εμπορίου» (ΦΕΚ 784/Β/1985). 

β) Τις αρμοδιότητες των Υπηρεσιών Εξωτερικού, όπως αυτές 
αναφέρονται στα άρθρα 54 και 55 του Π.Δ. 607/76 «Περί Ορ¬ 
γανισμού του Υπουργείου Εμπορίου» (ΦΕΚ 224/Α/1976). 

Άρθρο 2 

Συνιστάται στη Γενική Γραμματεία Εξωτερικού Εμπορίου: 

α) μία θέση μετακλητού Γενικού Γραμματέα με βαθμό Ιο της 
κατηγορίας ειδικών θέσεων. 

β) Τρεις θέσεις διοικητικών υπαλλήλων στο γραφείο του Γενι¬ 
κού Γραμματέα (άρθρο 30 παρ. 9 του Ν. 1558/85). 

γ) Μία μόνιμη θέση στον κλάδο ΠΕ/8 Υπηρεσιών Εξωτερικού 
με αντίστοιχη μείωση μιας θέσης στον κλάδο ΠΕ/1 Διοικητικών. 

Άρθρο 3 

Στις Διευθύνσεις και στα Τμήματα του άρθρου 1 προΐστανται 
μόνιμοι υπάλληλοι σύμφωνα με τις διατάξεις που ισχύουν κάθε 
φορά. 

Στον Υπουργό Εμπορίου, αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 19 Μαΐου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 
Ο ΠΡΩΘΥΠΟΥΡΓΟΣ 
ΑΝΔΡΕΑΣ Γ. ΠΑΠΑΝΔΡΕΟΥ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΟΥ 

ΑΠΟΣΤ. ΚΑΚΛΑΜΑΝΗΣ ΝΙΚ. ΑΚΡΙΤΙΔΗΣ 

